Između zemlje i mora

**Između zemlje i mora** je dvadeset treća epizoda osme sezone Winx Cluba.

## Sažetak

Winxice dolaze na otok Coralya koji krije još jednu Primarnu zvijezdu. Kako bi ju dobile, Tecna i Layla moraju surađivati.

## Radnja

Epizoda počinje u Alfei, gdje se Winxice nalaze na ispitu iz Napitakologije kod profesora Palladiuma, sa samo pet minuta do dovršetka napitka. Na redu su Tecna i Layla, no vidjevši da Tecna radi vrlo sporo, Layla odlučuje požuriti i obje padaju na ispitu. U hodniku se Tecna i Layla svađaju zbog Layline impulzivnosti i Tecnina logičnog razloga.

Zvjezdana se Škrinja pojavljuje kako bi obvijestila Winxice o novom zadatku, a Bloom odlučuje izići u dvorište kako bi poslušale poruku škrinje na tihom mjestu. Škrinja kaže da se šesta Primarna zvijezda nalazi na Coralyi, zvijezdi u obliku otoka s vulkanom. Pronaći će zvijezdu na mjestu gdje su svjetlo i sjena u simetriji. Stella je sretna, zato što će moći uživati u odmoru na plaži.

U mračnoj jazbini, Valtor i Trixice gledaju Winxice. Ovaj put, Valtor kaže da se umorio zato što Trixice nisu uspjele u previše misija, a oni imaju samo dvije zvijezde, a Winxice imaju tri. Pa on kaže da će i Trixice poći na odmor, jer će ovaj put on sâm poći na Coralyu po zvijezdu umjesto poslati njih.

Winxice stižu na Coralyu. Ondje pronalaze neke rakove koji se straše kad vide Winxice. Kompas prestaje raditi, a cure ne znaju kamo bi. Tada počinje još jedna svađa između Layle i Tecne. Layla želi pretražiti more, a Tecna želi poći u unutarnjost vulkana. Musa odlučuje da se raziđu, no Bloom kaže da moraju biti zajedno zato što bi ih Trixice mogle doći napasti.

Lumeni s Coralye dolaze poželjeti dobrodošlicu Winxicama, jer jako vole imati goste. Winxice se presvlače i polaze s Lumenima do glavnog grada gdje se nalazi njihova vođa, vojvotkinja Carolyne. Lumeni daju Winxicama viseće mreže i pića od kokosa, zatim Winxice kažu pravi razlog svojeg posjeta: pronaći zvijezdu. No Lumeni ne znaju gdje bi se ona mogla naći.

Nastavlja se rasprava između Tecne i Layle oko mjesta gdje moraju tražiti zvijezdu. Stoga Bloom, Stella i Tecna idu u vulkan dok će Layla, Musa i Flora tražiti u moru. Stella je srdita zato što je ona htjela poći na more, no ostale vjeruju da bi se Stella trebala kloniti mora. Tecna kaže da je vulkan davno bio neaktivan. Nakon što su se popeli uz padinu, neka čudovišta od lave dolaze napasti te tri vile. One će se transformirati kako bi se borile protiv njih.

U srcu vulkana s Coralye, nekoliko Lumena štiti jezgru, kad Valtor izlazi iz portala. Čarobnjak zarobljava Lumene unutar tamne kugle i napada jezgru svojom mračnom magijom. Na moru, drugi tim pita neke rakove jesu li vidjeli zvijezdu, no ni oni im ne mogu pomoći. Tecna dolazi reći da su u nevolji, kad ona i Layla pronalaze školjku u kojoj se nalazi zvijezda.

Tecna i Layla ne mogu otvoriti školjku. Zatim se njih dvije ipak dogovaraju, a školjka se otvara i zvijezda izlazi. Međutim, kad se zvijezda sprema ući u škrinju, tamna ju kugla grabi. Onda pronalaze Valtora, koji kaže da ne može dotaknuti zvijezdu, stoga je uporabio Winxice kako bi pronašle zvijezdu i nakon toga kako bi im ju ukrao. Layla drži kuglu Morphix užetom. Valtor tada razotkriva da je napao jezgru Coralye i daje im izbor: dobiti zvijezdu ili spasiti otok.

Tecna kaže Layli da svi moraju biti zajedno kako bi spasile otok, pa Layla odlučuje da moraju spasiti otok i pušta Valtora da ode sa zvijezdom. Nakon što je Valtor otišao, vile pokušavaju vratiti vulkan natrag u normalu. Iz tog razloga idu u grad Lumena kako bi ih zaštitile. Nakon što su Lumene smjestile na sigurno mjesto, Winxice odlučuju sići u srce vulkana kako bi obnovile jezgru.

Winxice odlučuju uporabiti svoje Cosmix moći kako bi snizile temperaturu jezgre, a jezgra se vraća u normalu. Kad je Coralya na sigurnom, one otkrivaju da su čudovišta od lave samo štitila jezgru. Lumeni s Coralye zahvaljuju vilama, iako su one tužne zato što su izgubile zvijezdu. Dobra strana je što su Tecna i Layla ponovno prijateljice. U međuvremenu, u Valtorovu jazbinu se taj čarobnjak vraća sa zvijezdom. On kaže da je sada neriješeno, zato što on ima tri zvijezde, a Winxice također imaju tri. Valtor planira dobiti i zadnju zvijezdu; dok ga Icy vidi iz kuta, bijesna na njegov uspjeh.

## Važni događaji

* Valtor dobiva šestu Primarnu zvijezdu (on sâm).

## Prvo pojavljivanje

* Vojvotkinja Carolyne
* Lumeni s Coralye
* Rakovi s Coralye

## Likovi

* Bloom
* Stella
* Flora
* Musa
* Layla
* Tecna
* Icy
* Darcy
* Stormy
* Palladium
* Evie
* Carol
* Lori
* Lexi
* Naomi
* Arabel
* Kelly
* Vojvotkinja Carolyne
* Lumeni s Coralye
* Rakovi s Coralye

## Korištene čarolije

* Čarobna kiša — Layla ju je iskoristila za gašenje požara.
* Svjetlosni štit — Stella ga je iskoristila za prikrivanje erupcije vulkana, ali nije uspjela.
* Virtualna školjka — Tecna ju je iskoristila za obranu Bloom, Stelle, Muse i sebe dok blokira dim iz jezgre Coralye.
* Magija Cosmixa — Bloom ju je iskoristila za uklanjanje dima iz jezgre Coralye.
* Analiza Cosmixa — Tecna ju je iskoristila za analizu jezgre Coralye.
* Moć Cosmixa — Winxice su ju iskoristile za obnavljanje jezgre Coralye.

## Zanimljivosti

* Ovaj put, Valtor odlučuje sâm dobiti zvijezdu umjesto poslati Trixice, zato što vještice nisu uspjele mnogo puta.
* Na kraju epizode, Icy bijesno gleda Valtora iz kuta, razmišljajući o tome da mu se osveti.

## Pogreške

* U engleskoj sinkronizaciji (koju rabi hrvatska inačica za titlanje), kad se Bloom, Stella i Tecna transformiraju, mogu se čuti samo Elenini i Aramonteovi prateći vokali pjesme bez glavnog vokala.
* U jednoj sceni, Tecnina je lijeva noga presvučena preko njezine suknje.
* U jednoj sceni, Tecni nedostaju krila.
	+ A u drugoj, samo ima jedno krilo.